Aðalfundurin tekur avgerð um broytingar í upptøkugrundarlagnum innan fyri karmarnar um endamál felagsins, smbr. § 2. Stk. 2. Stk. 5. Limaskapur fæst við persónligari innliman. Persónur er at rokna sum limur í felagnum frá tí degi, felagið hevur móttikið útfylt innlimingarskjal ella frá tí degi, persónurin hevur goldið limagjald fyrstu ferð, í mun til hvør dagur kemur fyrst. Stk. 6. Stuðul til limir í málum um lønar- og starvsetanarviðurskifti kann ikki verða veittur fyrr enn eftir limaskap í 6 mánaðir og tá bara í málum, sum hava tikið seg upp eftir innlimanina. Stuðul verður ikki veittur limi, sum ikki hevur goldið limagjald, sum fallið er til gjaldingar. Um ikki aðalfundurin hevur havt limagjald á skrá, er limagjaldið fyri komandi roknskaparár hitt sama sum árið fyri. § 5. Heiðurslimir í felagnum kunnu bert verða tilnevndir av aðalfundinum eftir uppskoti frá nevndini. Nevndin biður limin um eitt skrivligt ummæli í málinum, og heldur nevndin tá, at orsøk er til at koyra limin úr, verður hetta lagt fyri aðalfund, sum so tekur støðu til, um limurin skal koyrast úr felagnum av einum av teimum nevndu orsøkunum. Stk. 2. Nevndin kann uttan aðalfundarsamtykt koyra lim úr felagnum, um limagjaldseftirstøðan er 6 mánaðar limagjald ella meira. Limur, sum hevur limað seg úr felagnum, ella limur, sum er koyrdur úr felagnum, kann ikki gerast limur aftur, fyrr enn hann hevur goldið ta eftirstøðu hann hevði, tá hann varð útlimaður. Nevndin § 7. Felagið er undir leiðslu av eini nevnd við 3-7 limum, sum verða valdir av nýggjum á hvørjum aðalfundi. Nevndin skipar seg á fyrsta fundi eftir aðalfundin og velur við atkvøðugreiðslu millum nevndarlimirnar ein formann, ein skrivara, sum samstundis er næstformaður, og ein kassameistara. Stk. 3. Nevndin ásetir sjálv arbeiðsskipan sína. Nevndin er bert viðtøkufør, tá ið helmingurin av limunum, íroknað formannin ella næstformannin, eru møttir á fundi. Nevndin tekur avgerð við vanligum meiriluta. Um so er, at atkvøðurnar standa á jøvnum, hevur formaðurin, ella virkandi formaðurin, avgerandi atkvøðuna. Aðalfundarreglur felagsins verða nýttar samsvarandi í hesum førum § 9. Nevndin hevur heimild at undirskriva samráðingarúrslit, sum ikki er avgerandi øðrvísi enn tað á limafundi samtykta samráðingaruppleggið. Roknskapur og grannskoðan § 10. Roknskapurin verður settur upp sbr. reglunum í løgtingslógini um bókhaldsskyldu og tilhoyrandi kunngerð um minstukrøv til bókhald og roknskap. Nevndin hevur heimild at seta løntan uttanfelagslim at taka sær av roknskaparhaldi felagsins. Stk. 3. Til brúks fyri grannskoðanina kann grannskoðarin krevja nevndina eftir øllum neyðugum upplýsingum og skjølum. Grannskoðanin skal vera endað, og viðmerkingar grannskoðarans til roknskapin skulu vera latnar nevndarformanninum í seinasta lagi 14 dagar fyri aðalfundin. § 11. Ársaðalfundurin verður hildin í apríl. Stk. 2. Eykaaðalfundur verður fráboðaður, tá ið nevndin heldur, at tað er neyðugt, og skal vera fráboðaður, tá ið minst 10 limir, samstundis sum teir vísa á dagsskrá, skrivliga krevja tað. Nevndin hevur skyldu til at seta uppskot frá limum á skrá. Stk. 2. Nevndin boðar til fundar skrivliga í teldubrævi ella brævi til hvønn einstakan lim við 8 daga freist.